Lampranthus tenuifolius is 'n vetplant wat hoort tot die genus Lampranthus. Die spesie is inheems aan die Wes-Kaap en vorm deel van die fynbos. Dit kom voor vanaf Malmesbury tot by die Kaapse Skiereiland en De Hoop en het 'n voorkomsgebied van 11 835 km². Daar is tans net sewe subpopulasies bekend, die totale populasie word op minder as 1 000 plante geskat en die grootste subpopulasie het net minder as 200 plante. Op die Kaapse Vlakte het ontwikkeling van die subpopulasies se habitat oorgeneem, so ook tussen die Strand en Kaap Agulhas. By Malmesbury is habitat ook afgestaan aan gewasverbouing. Indringerplante is nou ook 'n bedreiging. SANBI Redlist Plants of the World Online